Public procurement notice: Contract Notice
Published: 2017-09-30
Buyer: NIF Zrt.
Country: HU
Contract type: Services
Procedure: Open procedure
CPV classification: 71241000 | 71313000: Environmental engineering consultancy services | 71313400 | 71320000 | 71332000
Submission deadline: 2017-11-09
Award criteria: The most economic tender

Technical requirements: M0 autóút nyugati szektor 10 sz. főút – M1 ap. közötti szakaszára a Megvalósíthatósági Tanulmány (MT), a környezeti hatástanulmány elkészítése és a jogerős környezetvédelmi engedély megszerzése.
Tervezési szerződés az M0 autóút nyugati szektor 10 sz. főút – M1 ap. közötti szakaszára a Megvalósíthatósági Tanulmány (MT), a környezeti hatástanulmány elkészítésére és a jogerős környezetvédelmi engedély megszerzésére. (PST: A000.71).
A vállalkozási (tervezési) szerződés keretében ellátandó feladatok – többek között – az alábbiakra terjednek ki:
1. Az M0 autóút nyugati szektor, 10 sz. főút – 1 sz. főút szakaszára 2010-ben tanulmányterv és előzetes (környezetvédelmi) vizsgálati dokumentáció készült. A tervező feladata az elkészült tervek kiegészítése az 1. sz. főút és az M1-M0 autópálya csomópont (0+115 km szelvény) közötti szakasszal valamint az M0 „Északi” szektor 84+055 km szelvény térsége és a 10. sz. főút (leendő M10) közötti szakasszal, valamint a már meglévő dokumentációk felülvizsgálata a vonatkozó, hatályos jogszabályok, szabványok, Útügyi Műszaki Előírások és az „előzetes környezetvédelmi vélemény” alapján, a szükséges fedvénytervek, kiegészítő tervdokumentáció elkészítése, továbbá az egyes nyomvonal változatok megvalósíthatóságának értékelése, összehasonlítása műszaki, gazdaságossági és környezetvédelmi szempontok alapján, a tovább tervezésre kiválasztott nyomvonalakra és műszaki megoldásra vonatkozó Tervezői javaslat elkészítése.
2. Az M0 autóút nyugati szektor, 10 sz. főút – M1 ap. közötti szakaszával érintett területtel kapcsolatos barlangászati szakvélemény elkészíttetése.
3. Elkészítendő külön munkarészben a Közúti Biztonsági Hatásvizsgálat (KBHV) a hatályos Korm. rend. és az Útügyi Műszaki Előírások, illetve jogszabályok és rendeleteknek megfelelően.
4. A tervező feladata a mindenkor aktuális Módszertani útmutató alapján a projektre vonatkozó Költség-Haszon elemzés elkészítése.
5. A tervező feladata az M0 autóút nyugati szektor, 10 sz. főút – M1 ap. közötti egybefüggő, új nyomvonalú, mintegy 20 km-es szakaszára (amely nyomvonalváltozattól függően magában foglalja a szükséges közúti híd- és műtárgyakat, valamint amelyből – nyomvonalváltozattól függően – összesen mintegy 5,5-9,8 km zárt építési módú alagútban vezet) a vonatkozó környezetvédelmi jogszabályok és érvényben lévő útügyi előírások alapján a környezeti hatástanulmány (KHT) elkészítése, amely külön munkarészként tartalmazza az érintett közösségi jelentőségű védett terület Natura 2000 hatásbecslési dokumentációját, valamint a vízkeretirányelvnek való megfelelőségről szóló tanulmányt. A dokumentáció maradéktalanul feleljen meg a környezeti hatásvizsgálati és az egységes környezethasználati engedélyezési eljárásról szóló 314/2005. (XII. 25.) Korm. rendelet követelményeinek, figyelembe véve a környezet védelmének általános szabályairól szóló 1995. évi LIII. törvényt, valamint a természet védelméről szóló 1996. évi LIII. törvényt.
6. A tervező feladata a környezetvédelmi engedélyezési eljárásban való részvétel, valamint a jogerős környezetvédelmi engedély megszerzése.
7. A tervező feladata az M0 autóút nyugati szektor, 10 sz. főút – M1 ap. közötti szakaszára vonatkozó klímaváltozás kockázatelemző dokumentáció elkészítése a Tervezési feladatban leírtaknak megfelelően.
8. A Tervező feladata Megvalósíthatósági tanulmány készítése M1-M0 közös csomópont és a 10 sz. főút (leendő M10) M0 „Északi” szektor közös csomópont közötti szakaszra, csatlakozva az M0 „Déli” szektorhoz (0+115 km szelvény) illetve az M0 „Északi” szektorhoz (84+055 km szelvény) bezárva ezzel az M0 körgyűrűt.
9. Tervezési feladat továbbá a környezetvédelmi engedély alapján az engedélyben szereplő nyomvonal Kormányrendeletben történő kihirdetéséhez szükséges dokumentáció elkészítése.
Az M0 autóút nyugati szektor 10 sz. főút – M1 autópálya közötti szakaszának tervezési paraméterei: 2x2 sávos, fizikai elválasztású autóút.
A teljes mennyiséget, a részletes műszaki követelményeket és a feladatok részletes ismertetését a közbeszerzési dokumentumok tartalmazzák.
Felhívjuk Tisztelt Ajánlattevő figyelmét, hogy az elvégzendő feladatok részletes meghatározását, tartalmi és formai követelményeit a szerződéstervezet és a „Tervezési Feladatok” című melléklet tartalmazza!

Eligibility requirements: A) Kizáró okok: Az eljárásban nem lehet ajánlattevő, alvállalkozó, és nem vehet részt az alkalmasság igazolásában olyan gazdasági szereplő, akivel szemben a Kbt. 62. § (1)-(2) bek felsorolt kizáró okok bármelyike fennáll. Az ajánlattevőnek (közös ajánlattétel esetén külön-külön) és a Kbt. 65. § (7) bek szerinti alkalmasságot igazoló szervezetnek/személynek az ajánlat benyújtásakor a 321/2015. (X.30.) Korm. rendelet (továbbiakban: Kr.) II. Fejezetében foglaltaknak megfelelően, az EEKD benyújtásával kell előzetesen igazolnia, hogy nem tartozik a Kbt. 62. § (1) és (2) bek hatálya alá. Az ajánlattevő nyilatkozni köteles arról, hogy a szerződés teljesítéséhez nem vesz igénybe a 62. § (1) és (2) bek szerinti kizáró okok hatálya alá eső olyan alvállalkozót, amely nem vesz részt az alkalmasság igazolásában. Az ajánlatkérő által a Kbt. 69. § (4)-(6) bek alapján a kizáró okokra és az alkalmassági követelményekre vonatkozó igazolások benyújtására felhívott gazdasági szereplőnek a Kr. III. Fejezetében foglaltaknak megfelelően kell igazolnia, hogy nem tartozik az eljárásban előírt kizáró okok hatálya alá. A kizáró okok tekintetében becsatolt nyilatkozatok keltezése nem lehet korábbi, mint a jelen ajánlati felhívás feladása. A kizáró okok fenn nem állásának igazolására a Kr. 1. § (2)-(5) bek, továbbá a Kr. 8. §, 10. §, 12-16. §-ok is megfelelően alkalmazandóak. B) Szakmai és cégnyilvántartásokba történő bejegyzésre vonatkozó előírások: Az alkalmasság minimumkövetelményei: Alkalmatlan az ajánlattevő, ha az építési beruházáshoz kapcsolódó tervezői szolgáltatás tárgya szerint illetékes országos szakmai kamara névjegyzékében nem szerepel, illetve a nem Magyarországon letelepedett gazdasági szereplők esetén a letelepedés szerinti ország nyilvántartásában nem szerepel, vagy a letelepedés szerinti országban előírt engedéllyel, jogosítvánnyal vagy szervezeti, kamarai tagsággal nem rendelkezik. Igazolási mód: Az előzetes igazolás során Ajánlatkérő elfogadja ajánlattevők egységes európai közbeszerzési dokumentumban foglalt egyszerű nyilatkozatát. Jelen dokumentumok benyújtása kizárólag az előzetes igazolást követően kötelező ajánlatkérő erre vonatkozó kifejezett felhívására a Kbt. 69. § (4) bekezdés alapján. Az engedély vagy jogosítvány másolatát, illetve a szervezeti, kamarai tagságról szóló igazolást kell benyújtani, figyelemmel a 321/2015 (X.30.) Korm. rendelet 1.§ (2)-(5) bekezdésére is. Az alkalmasság igazolására a Kbt. 65.§ (7), (9) és (11) bekezdései és a Kbt. 69. § (11) bekezdése is irányadó.